CELEX: 62014TN0215
Language: et
Date: 2014-04-08 00:00:00
Title: Kohtuasi T-215/14: 8. aprillil 2014 esitatud hagi – Gmina Miasto Gdynia ja Port Lotniczy Gdynia Kosakowo versus komisjon

10.6.2014   
            
            
               ET
            
            
               Euroopa Liidu Teataja
            
            
               C 175/48
            
         8. aprillil 2014 esitatud hagi – Gmina Miasto Gdynia ja Port Lotniczy Gdynia Kosakowo versus komisjon
   (Kohtuasi T-215/14)
   2014/C 175/67
   Kohtumenetluse keel: poola
   
      Pooled
   
   
      Hagejad: Gmina Miasto Gdynia (Gdynia, Poola) ja Port Lotniczy Gdynia Kosakowo sp. z o.o. (Gdynia) (esindaja: advokaat T. Koncewicz)
   
      Kostja: Euroopa Komisjon
   
      Nõuded
   
   Hagejad paluvad Üldkohtul:
   
               —
            
            
               tühistada Euroopa Komisjoni 11. veebruari 2014. aasta otsus asjas SA.35 388, milles kohustatakse Poolat tagasi nõudma lennujaamale Gdynia-Kosakowo alusetult antud riigiabi;
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hagi põhjenduseks esitavad hagejad järgmised väited.
   
               1.
            
            
               Esimene väide
               
                           —
                        
                        
                           Omavoli ja ilmne viga vaidlustatud otsuse aluseks olevate asjaolude tuvastamisel ning seejärel kaalutlusõiguse kuritarvitamine komisjoni poolt ning tõendite ilmselgelt väär hindamine.
                        
                     
         
               2.
            
            
               Teine väide
               
                           —
                        
                        
                           Komisjon ei ole uurinud lennujaamale Gdynia-Kosakowo tehtud investeeringutele õigusliku hinnangu andmiseks vajalikke fakte ja asjaolusid.
                        
                     
         
               3.
            
            
               Kolmas väide
               
                           —
                        
                        
                           Kaalutlusõiguse kuritarvitamine komisjoni poolt kohtupraktika tähenduses, mille kohaselt peab kaalutlusõigust omav institutsioon selgitama, miks ta võttis teatud tõendeid ja asjaolusid arvesse ja jättis teised tõendid ja asjaolud arvestamata.
                        
                     
         
               4.
            
            
               Neljas väide
               
                           —
                        
                        
                           ELTL artikli 107 lõike 1 koostoimes Euroopa õiguse üldpõhimõttega – õiguskindluse põhimõte ja institutsioonide lojaalsuspõhimõte õigussubjektide suhtes – rikkumine väära kohaldamise ja tõlgendamisega.
                        
                     
         
               5.
            
            
               Viies väide
               
                           —
                        
                        
                           Rikkumine, mis seisneb asjaolude ja tõendite õiguslikult vääras klassifitseerimises ja mistõttu rikub vaidlustatud otsus ELTL artikli 107 lõiget 1, kuna lähtuti sellest, et käesolevas asjas puuduvad alused tuvastada, et hagejate meetmed on kooskõlas eraõigusliku investori kriteeriumiga, ja et ei ole väidetud, et investeeringu tegi eraõiguslik investor, mistõttu kvalifitseeriti lennujaamale Gdynia-Kosakowo tehtud investeeringud alusetult antud riigiabiks.